Diari Oficial de la Generalitat Valenciana


Sumari del DOGV 9918, del 20-08-2024 (2024/8212)

ACORD de 28 de juliol de 2024, de la Direcció General de Patrimoni, d’incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Concepción Ros Camañes.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9918

Data del DOGV
:   20-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8212

CVE
:   INXB-D-5612-8538

Data del document
:   28-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Número d'expedient: ABI 176/2024.

Causant: Concepción Ros Camañes. DNI: \*\*\*\*877\*\*

Lloc i data de la defunció: València, 4 de març de 2019

Últim domicili: València.

*Antecedents de fet*

La Conselleria d'Hisenda, Economia i Administració Pública ha tingut coneixement mitjançant comunicació de la Delegació d'Economia i Hisenda a València, del Ministeri d'Hisenda i Funció Pública, de data 29 de setembre de 2023, registre d'entrada número 7179, de la defunció de Concepción Ros Camañes.

En la documentació aportada figura l’escrit de denúncia aportada per un particular presentada davant la Delegació d'Economia i Hisenda a València, del Ministeri d'Hisenda i Funció Pública. En el seu escrit de denúncia aporta informació registral, interlocutòria dictada en el procediment monitori 379/2019, seguit en el Jutjat de Primera Instància número 27 de València, renúncia notarial a l'herència del fill de la causant, certificat de defunció, certificat d'actuacions d'última voluntat on consta que no va atorgar testament i renúncia notarial de la causant i del seu fill a l'herència del seu cònjuge i pare  respectivament.

De les actuacions dutes a terme per esta direcció general, es constata que va estar empadronada a l'Ajuntament de València.

De les actuacions prèvies resulta que no consta l'existència de persones amb dret a heretar, per la qual cosa procedix iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d'herències intestades a favor de la Generalitat i, atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.

Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques,

ACORDE

*Primer*

Incoar el procediment de declaració de la Generalitat com a hereua abintestada de Concepción Ros Camañes, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i comprovacions que resulten necessaris per a determinar la procedència dels  drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.

A este efecte, si esta documentació no haguera sigut remesa per l’òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 28 de juliol de 2024

Antonio Joaquín Woodward Poch

Director general de Patrimoni